Mochi

Ang mochi () ay isang kakaning Hapones na gawa sa  , isang maikling-butil na malagkit na bigas na uri ng japonica, at kung minsan ay may iba pang sangkap gaya ng tubig, asukal, at gawgaw. Ang sinaing na bigas ay pinupukpok hanggang maging masa, at saka hinuhubog ayon sa nais na anyo. Sa Hapon, tradisyonal itong ginawa sa isang seremonyang tinatawag na . Bagaman kinakain ito sa buong taon, ang mochi ay isang tradisyonal na pagkain tuwing Bagong Taon ng mga Hapones, at karaniwang ibinebenta at kinakain sa panahong iyon.

Ang mochi ay binubuo ng mga polisakarido, lipido, protina, at tubig. Taglay nito ang sari-saring estraktura ng dyel na amilopektina, mga butil ng almirol, at mga bula ng hangin. Sa mga tuntunin ng nilalamang almirol, ang bigas na ginagamit sa mochi ay napakababa sa amilosa at may mataas na antas ng amilopektina, kaya't nagkakaroon ito ng mala-dyel na konsistensiya. Mas mataas ang nilalamang protina ng bigas na japonica na ginagamit sa paggawa ng mochi kumpara sa karaniwang maikling-butil na bigas.

Kahawig ng mochi ang , na gawa naman sa galapong sa halip ng pinukpok na bigas.

 Kasaysayan 
Pulang bigas ang orihinal na baryante na ginamit sa produksiyon ng mochi.Mochi. Nihon-Bunka Iroha Jiten. Kakaiba ang kahalagahang pangkultura ng mochi sa Hapon, bagamat may mga katangiang kahalintulad ito sa iba pang maswerteng pagkain sa iba't ibang bansa sa Asya.Kotobank Mochi. The Asahi Shimbun. Ayon sa mga arkeolohikal na pananaliksik, lumaganap ang gawang-bahay na produksiyon ng mochi simula noong ika-6 na siglo (panahong Kofun), nang naging tanyag ang mga pasingawang gawa sa luwad sa mga kabahayan, lalo na sa silangang bahagi ng Hapon.

Sa , na isinulat sa huling bahagi ng ika-8 siglo noong panahong Nara, inilalarawan ang isang alamat tungkol sa mochi. Ayon sa aklat, isang mayamang lalaki ang gumawa ng patag na mochi mula sa natirang bigas at pinana ito. Nag-anyong puting ibon ang mochi at lumipad palayo. Matapos nito, naging tiwangwang at tigang ang kanyang palayan. Ipinakikita ng alamat na ito na ang bilog at puting mochi ay itinuturing noon bilang may espirituwal na kapangyarihan.History of mochi. Zenkoku Mochi Kogyo Kyodo Kumiai

Noong panahong Heian  (794–1185), kadalasang ginagamit ang mochi sa mga seremonyang Shinto upang ipagdiwang ang kapanganakan at kasal. Ayon sa  na isinulat noong ika-12 siglo, inilalagay ng mga emperador at maharlika ang mochi sa bibig ng mga sanggol na may gulang na 50 araw. Sa panahong ito, naging kaugalian sa lipunang maharlika para sa mag-asawang bagong kasal na kumain ng mochi nang magkasama sa bahay ng nobya tatlong araw pagkatapos ng kasal.Kotobank Mikayonomochii. The Asahi Shimbun.

Ang mga unang naitalang ulat tungkol sa paggamit ng mochi bilang bahagi ng pagdiriwang ng Bagong Taon ay mula pa sa panahong Heian. Naniniwala ang mga maharlika sa korteng imperyal na ang mahahabang hibla ng bagong-gawang mochi ay sumisimbolo ng mahabang buhay at mabuting kalusugan, habang ang pinatuyong mochi ay nakatutulong sa pagpapalakas ng mga ngipin. Matatagpuan din ang ganitong mga salaysay sa Ang Kuwento ni Genji.

Nag-ugat ang kaugalian ng  (salaming mochi) sa uri ng mga samurai noong panahong Muromachi. Ang  ay binubuo ng dalawang globo ng mochi na nakapatong sa isa’t isa, at nilalagyan ng mapait na kahel () sa ibabaw. Sa pagsalubong sa Bagong Taon, pinalamutian ng mga samurai ang  ng baluting at espadang Hapones at inilalagay ito sa  (alkobang bahagi ng tradisyonal na silid Hapones kung saan naka-display ang sining o mga bulaklak) upang ipanalangin ang kaunlaran ng kanilang pamilya sa bagong taon. Kapag kinakain ng mga tao ang  pagkatapos ng panahon ng Bagong Taon, iniiwasan nilang hiwain ito gamit ang  (kutsilyo) upang hindi ito makasagasa sa , at sa halip ay dinudurug ito gamit ang kahoy na martilyo matapos itong natural na matuyo at mabitak.Kagami mochi FAQ. Maeharaseifun Corporation.

Ang Mochi ay patuloy na isa sa mga tradisyonal na pagkaing kinakain tuwing Bagong Taon sa Hapon, at karaniwang ibinebenta at kinakain nang sagana sa panahong ito. Ang  ay inilalagay sa mga altar ng pamilya () tuwing Disyembre 28 bawat taon.

 Mga pana-panahong espesyalidad 

Bagong Taon
 Ang  ay isang dekorasyong pampagdiwang tuwing Bagong Taon, na tradisyonal na binabasag at kinakain sa isang ritwal na tinatawag na  (pagbubukas ng salamin) at karaniwang inilalagay sa mga altar ng pamilya tuwing Disyembre 28.
 Ang  ay isang sabaw na may lamang kakaning mochi. Kinakain din ito tuwing Araw ng Bagong Taon. Bukod sa mochi, naglalaman ang  ng mga gulay tulad ng gabi, karot, honeywort, at mga pulang at puting .
 Ang  ay tradisyonal na inihahanda tuwing Araw ng Bagong Taon bilang simbolo ng suwerte. Ang istilong ito ng paghahanda ng mochi ay kinabibilangan ng pag-ihaw nito sa apoy o kalan, pagkatapos ay isinasawsaw sa tubig, at sa wakas ay pinapahiran ng asukal at kinako (harinang utaw).

 Tagsibol 
Ang seresang namumulaklak () ay isang simbolo ng Hapon at sumasagisag sa pagsisimula ng ganap na tagsibol. Ang  ay isang kulay-rosas na mochi na bumabalot sa matamis na minasang pulang abitsuwela at binalot sa nakakain at inasnang dahon ng sakura; karaniwang inihahanda ang putaheng ito tuwing tagsibol.

 Araw ng mga Bata 
Ipinagdiriwang sa Hapon ang Araw ng mga Bata tuwing Mayo 5. Sa araw na ito, itinataguyod ng mga Hapones ang kasiyahan at kapakanan ng mga bata. Naghahanda rin sila ng  at  para sa selebrasyon.  Ang  ay puting mochi na may pinalamang matamis na abitsuwela, at nakabalot sa dahon ng punong robles na . Ang  ay isang baryasyon ng  na nakabalot sa dahon ng kawayan.

 Araw ng mga Nene 
Ang  ay isang seremonyal na panghimagas na iniaalay bilang bahagi ng ritwal sa mga araw bago ang , o "Araw ng mga Nene" sa Hapon, tuwing Marso 3 bawat taon. Ang  ay motsing hugis-rombo na may mga patong ng pula, luntian, at puti. Kinukulayan ang tatlong patong ng bulaklak gamit ang sampaga, apulid, at damong-maria. 

Mga sanggunian

Kategorya:Lutuing Biyetnames
Kategorya:Lutuing Hapones
Kategorya:Mga pagkaing gawa mula sa bigas na malagkit
Kategorya:Lutuing Tsino
Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng Indones
Kategorya:Mga artikulong naglalaman ng Hapones